“Ralph rompe Internet” tanca un gran any de cine en el Tívoli
2025-07-24

2018 s’acaba i, amb ell, arriba també a la seua fi tot un any de gran programació cinematogràfica de la qual, cada cap de setmana, han gaudit els espectadors i espectadores de Burjassot. Després del pas per Burjassot de El Grinch i de Súperlópez i després del descans del cap de setmana nadalenc, l’últim cap de setmana de l’any, els dies 28 i 30 de desembre, també hi haurà cinema d’estrena al cinema Tívoli, amb una última pel·lícula per a tota la família.

Així, arribarà al Tívoli “Ralph rompe Internet”, la nova pel·lícula de Disney Studios i seqüela de Rompe Ralph! (2012) que tindrà lloc en el present, sis anys després dels esdeveniments de la primera pel·lícula. En ella tornarem a veure a Ralph, el dolent del videojoc que vol ser un heroi, al costat d’altres personatges ja coneguts com Vanellope von Schweetz, la jove “error de programació” amb un imparable esperit guanyador. “Ralph rompe Internet” es projectarà al cinema Tívoli el 28 i el 30 de desembre, a les 16:30h i a les 19:30h, tots dos dies.

En aquest segon lliurament, la història se centrarà en les aventures de Ralph i els seus companys en el món d’Internet, a on viatjaran per a intentar salvar Sugar Rush. Allí es trobaran amb els més temuts de la Xarxa: els pop up, els anuncis, els memes i els spam; però també amb personatges tan mítics com les princeses Disney, Buzz Lightyear o C3PO. Per sort no estaran sols, ja que l’algorisme blavós Yess ajudarà els dos protagonistes a complir el seu objectiu.

Des del dia de la seua estrena, “Ralph rompe Internet”, lidera el més alt de la taquilla a les sales espanyoles. Amb ella, el cinema Tívoli s’acomiada de 2018 però, en breu, anunciarà la programació per a un gener de 2019, ple de grans estrenes de cinema. L’espectacle ha de continuar.